als_Latn dik_Latn sag_Latn
Është zbuluar mesazhi privat që zv/Ministri i Brendshëm Ilir Marko i ka dërguar sot ish-ministrit Saimir Tahiri, duke sjellë kështu edhe shkarkimin e tij nga detyra me urdhër të Edi Ramës.
Në mesazhin e tij, Marko e cilëson Tahirin një person “të mjerë e të mbaruar” duke i thënë se në disa raste ndërkombëtarët i kanë kërkuar Ramës shkarkimin e tij.
Madje sipas zv/ministrit të LSI, ka pasur edhe një letër me ultimatum për Tahirin.
Në fakt konflikt mes Markos e Tahirit është i njohur tashmë në media. Bëhet fjalë për akuzat e Tahirit se ka qenë pikërisht Marko që ka vendosur pajisje përgjuese në zyrën e tij, në kohën që ai ishte Ministër i Brendshëm.
Këtë gjë Tahiri e pati deklaruar publikisht në replikat me Presidentin e zgjedhur Ilir Meta.
Edhe në statusin e sotëm të Tahirit ndaj Metës, ai i kujton se si zv/ministri i LSI kishte vendosur pajisje përgjuese në zyrën e ministrit, me urdhër të ish-Kryetarit të LSI.
“Pagove para qe te nxish Policine e Shtetit dhe mua personalisht, edhe ne media e portale jashte Shqiperise. Me vure pas nje hafije tenden si zv.minister qe arriti deri ne cmendurine e tentatives per te pergjuar zyren time! Nuk le mik e partner te Shqiperise pa i zbrazur balten e barkut tend, sa here te takonin si kryetar kuvendi. Dhe nuk te mjaftoi fakti qe une e lashe detyren, per te vazhduar te merresh me mua papushim!” thekson Tahiri në statusin e tij këtë të enjte.
Por kjo nuk është hera e parë që Marko ka përfunduar në vëmendjen e medias. Ai rezulton të jetë një person me precedentë të mëparshëm penalë, i dënuar në të dyja shkallët e gjykatave shqiptare, atë të shkallës së Parë dhe atë të Apelit Tiranë për trafikim të makianave të vjedhura, dënim që është dhënë në të dyja shkallët me katër vite burgim.
Dosja gjyqësore, në ngarkim të zëvendësministrit të Brendshëm të LSI-së Ilir Marko, zbulon edhe skemën e falsifikimit të dokumenteve si dhe trafikimin e një automjeti tip “Volkswagen” Për këtë vepër penale, ish-zëvendësministri ështët dënuar nga gjykata me 4 vjet burg.
“Gjykata rrethit gjyqësor Tiranë në seancën me dyer të hapura në vitin 2006 lidhur me çështjen penale nr. 43 të ardhur më 23 mars 2005 në ngarkim të Ilir Markos i biri i Jankos dhe Fatimes i hetuar pa masë sigurie dhe i padënuar më parë, ka vendosur dënimin fajtor të të pandehurit Ilir Marko për kryerjen e veprës penale të “Trafikimi i mjeteve motorike të vjedhura”, të mjetit tip ‘Volkswagen Passat’ me targa TR 0101 J, parashikuar nga nenin 141/ a/1 i Kodit Penal dhe në bazë të këtij neni dënimin e tij me 4(katër) vite burgim.” thuhet në vendimin e gjykatës E.C/ Copyright Tiranapost.al
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn